Publication: Magyar Közlöny
Issue: MK-2010-4 (Year: 2010, Number: 4)
Era: contemporary
Section: szóló 2007. évi CLXXXI. törvény (a továb biak ban: 2007. évi CLXXXI. törvény) 5. § (1) bekezdésében foglaltak szerint
Paragraph Index: 584

(4) A közremûködõ szervezet a pályázati bíráló bizottság ülését megelõzõ 5 munkanappal a pályázati bíráló bizottság ügyrendjében meghatározott formában a tagok rendelkezésére bocsátja az ülés napirendjén szereplõ pályázatok bírálati lapjait. A közremûködõ szervezet a pályázati bíráló bizottság ülésén biztosítja, hogy a pályázati eljárás során irányadó jogszabályok és egyéb szabályok, így különösen a pályázati bíráló bizottság ügyrendje, valamint az ülés napirendjén szereplõ pályázatok és e pályázatokkal kapcsolatban rendelkezésre álló valamennyi dokumentum – ideértve például a hiánypótlást és a tartalmi kiegészítést –, a pályázati dokumentáció, valamint a Kincstár által az érintett pályázókkal kapcsolatban szolgáltatott adatok betekintés céljából a pályázati bíráló bizottsági tagok rendelkezésére álljanak.

Source: https://magyarkozlony.hu/hivatalos-lapok/4f0f2918284629bc3803d33f685ca40ba4434d85/dokumentumok/714252b89536690782f7200d6b0e61a2f5777ac1/letoltes